ફેસબૂકે તાજેતરમાં જાહેરાત કરી છે કે જ્યારે તેના વપરાશકારોની તસવીરો સૉશિઅલ નેટવર્ક પર કોઈ પણ જગ્યાએ પૉસ્ટ થશે ત્યારે તેમને જાણ થઈ જશે. આ ખૂબ જ સારી વાત છે. તમારી જાણ બહાર કોઈ તમારી તસવીરો મૂકી દે અને તે જો બદઈરાદાથી હોય તો તેનાથી તમે મુશ્કેલીમાં મૂકાઈ જાવ તેવું બની શકે છે. ઘણા લોકોને આ ફરિયાદ રહેતી હોય છે. તો ઘણા ફોટોગ્રાફરો કે ઘણી વેબસાઇટની તસવીરો પણ લોકો વાપરતા હોય છે. ઘણી તસવીરો ખોટા સંદર્ભમાં વપરાતી હોય છે. દા.ત. ઘટના ગુજરાતની હોય પણ તસવીર કેરળની હોય તેવું બને. ફેસબૂકે આ જાહેરાત કરી છે, પરંતુ તેનું અમલીકરણ કઈ રીતે થાય છે તે જોવું રહ્યું. ફેસબૂકનું નૉટિફિકેશન વૈકલ્પિક નવા ટૂલ્સ પર આધાર રાખશે જે ચહેરાને ઓળખવાની ક્ષમતાને અંકે કરશે.